Drew Barrymorová

Drew Blythe Barrymore (* 22. február 1975, Culver City, Kalifornia, USA) je americká herečka, spisovateľka, režisérka, modelka a producentka. Je členkou hereckej rodiny Barrymorovcov ako vnučka Johna Barrymora. Svoju hereckú kariéru začala v televízii, no následne prešla k filmom, ako napríklad E.T. - Mimozemšťan (1982) či Nezmieriteľné rozpory (1984).

Jej veľmi rýchle detstvo viedlo k závislosti na drogách a alkohole,  dvakrát absolvovala pobyt v liečebniach. V roku 1991 napísala svoju autobiografiu Little Girl Lost. Objavila sa v množstve úspešných filmov, ako Jedovatý brečtan (1992), Dámska jazda (1995), Vreskot (1996) či Večný príbeh (1998). Tiež si zahrala po boku Adama Sandlera vo filmoch Pieseň pre nevestu (1998), 50x a stále po prvý raz (2004) a Blended (2014).

Po tom, čo v roku 1995 spolu s Nancy Juvonenovou založili spoločnú produkčnú spoločnosť Flower Films, produkovali niekoľko filmov, v ktorých si aj zahrala: Nepobozkaná (1999), Charlieho anjeli (2000), Donnie Darko (2001) a film Rollerky (2009, aj réžia). Ďalej sa objavila vo filmoch: Music and Lyrics (2007), Nie je z teba až tak paf (2009), Bláznivo zamilovaní (2010) a Miss You Already (2015). Za stvárnenie postavy Little Edie vo filme Grey Gardens (2009) vyhrala Screen Actors Guild Award a Zlatý glóbus. Hrala s Timothym Olyphantom v komediálnom seriáli Netflixu, Santa Clarita Diet (2017).

Stala sa ambasádorkou Svetového potravinového programu Organizácie Spojených národov (WFP), ktorému odvtedy darovala 1 milión dolárov. Je držiteľkou hviezdy na Hollywoodskom chodníku slávy, a v roku 2007 sa objavila na obálke časopisu People ako jedna zo 100 najkrajších ľudí sveta.

 Detstvo 
Narodila sa v Culver City v Kalifornii ako dcéra herca Johna Drew Barrymora (1932 – 2004) a Jaid (rod. Ildikó Jaid Makó; * 1946). Jej matka sa narodila maďarským utečencom v tábore vo Brannenburgu v Západnom Nemecku počas Druhej svetovej vojny. Keď mala Drew deväť rokov, jej rodičia sa rozviedli. Je jedným zo štyroch detí s nevlastným bratom Johnom, ktorý je tiež herec. 

 Kariéra 
náhľad|235x235bod|Barrymorová s prezidentom Reaganom, 17. október 1984.
Natáčať začala už v 11 mesiacoch svojho života, keď účinkovala ako batoľa v reklame na potravu pre psy. Za jej prvý filmový debut sa považuje film Zmena stavu z roku 1980. Rok na to získala úlohu Gertie v sci-fi filme E.T. – Mimozemšťan, ktorá ju preslávila. V roku 1984 bola nominovaná na Zlatý glóbus za najlepší ženský herecký výkon vo vedľajšej úlohe vďaka filmu Nezmieriteľné rozpory (Irreconcilable Differences). V roku 1989 hrala vo filme Ďaleko od domova (Far From Home).
vľavo|náhľad|159x159bod|Barrymorová a Corey Feldman na Academy Awards, 29. marec 1989
Popularitu mladá herečka psychicky nezvládla – v 9 rokoch začala fajčiť, v 11 piť alkohol, v 12 užívať marihuanu a v 13 rokoch začala s kokaínom. Ako tínedžerka skončila opakovane v odvykacích liečebniach. Neskôr toto životné obdobie spísala v knihe Little Girl Lost (1990). Jej ďalšou úlohou bola postava zlej a dospievajúcej zvodkyne v komerčne neúspešnom filme Jedovatý brečtan. V januári roku 1995 nahá pózovala pre časopis Playboy.

Úspešným návratom sa stal až film Vreskot (1996). V tom istom roku ešte hrala vo filme Zbožné želanie. 

Ďalšie úlohy: 
 Pieseň pre nevestu (1998)
 Donnie Darko (2001), kde dostala vedľajšiu rolu učiteľky angličtiny Karen Pomeroy 
Chlapci v mojom živote (2001), kde si zahrala rolu dospievajúcej matky s manželom narkomanom (založené na skutočnom príbehu Beverly D'Onofrio)
Milujte svojho zabijaka (2002), po boku Julie Robertsovej
50x a stále po prvý raz (2004), romantická komédia
Fanaticky zamilovaný (2005)
Family Guy Presents Stewie Griffin: The Untold Story (2005), animovaná komédia.
Objavila sa aj vo 4 epizódach seriálu Griffinovci. Produkovala aj niekoľko filmov, ako Charlieho Anjeli (2000) a Charlieho anjeli: Na plný plyn (2003). V roku 2009 režírovala svoj prvý film – Rollerky, v ktorom si aj sama zahrala.

 Zaujímavosti 
náhľad
Roku 2003 pózovala pre časopis Maxim spolu so svojimi priateľkami a kolegyňami z filmu Charlieho Anjeli – Lucy Liuovou a Cameron Diazovou. 3. februára 2004 dostala svoju hviezdu na Hollywoodskom chodníku slávy.

Jej majetok je odhadovaný na 2,3 miliardy dolárov. V roku 2006 bola údajne druhou najlepšie platenou herečkou. Stala sa ambasádorkou Svetového potravinového programu Organizácie Spojených národov (WFP) a tejto organizácii darovala jeden milión amerických dolárov. V júni 2007 sa stala novou tvárou kolekcie šperkov talianskej módnej značky Gucci.

 Osobný život 
V  16 rokoch sa zasnúbila s Lelandom Haywardom, vnukom hollywodskeho producenta Lelanda Haywarda. O pár mesiacov neskôr svoje zásnuby zrušili. V rokoch 1992 až 1993 žila s hudobníkom Jamiem Waltersom, s ktorým bola tiež zasnúbená.

20. marca 1994 vo veku 19 rokov sa vydala za svojho prvého manžela, rodeného Walesana a majiteľa losangeleského baru, Jeremyho Thomasa. O dva mesiace neskôr podala žiadosť o rozvod. 

Barrymorová bola v roku 1999 vo vzťahu s MTV moderátorom a komikom Tomom Greenom. V júli 2000 sa zasnúbili a o pár mesiacov zosobášili. Spolu hrali vo filme Charlieho anjeli a v Greenovom režisérskom debute Freddyho úlet. V decembri 2001 Green požiadal o rozvod a v októbri 2002 sa rozviedli.

V roku 2002 začala chodiť s bubeníkom skupiny The Strokes, Fabriziom Morettim, ktorého stretla na koncerte. 5-ročný vzťah skončil v januári 2007. Začala chodiť s Justinom Longom, ale rozišli sa v júli 2008. Počas natáčania filmu Bláznivo zamilovaní sa k sebe znovu vrátili, ale v roku 2010 ich vzťah skončil.

Na začiatku roku 2011 začala chodiť s umeleckým poradcom Willom Kopelmanom, synom bývalého CEO Chanelu, Arie Kopelmana. Pár oznámil v januári 2012 zásnuby a v júli sa v Montecito v Kalifornii zosobášili. O štyri dni neskôr sa ich svadobná fotografia objavila na obálke časopisu People. Barrymorová a Kopelman majú spolu 2 dcéry: Olive Barrymore Kopelmanovú (* 2012)  a Frankie Barrymore Kopelmanovú (* 2014). 2. apríla 2016 oznámili, že sa rozvádzajú. Oficiálne sa rozviedli 3. augusta 2016. Drew Barrymore Officially Divorced From Will Kopelman

 Referencie 

 Iné projekty 

 Zdroj 

Kategória:Filmové herečky USA
Kategória:Televízne herečky USA
Kategória:Filmové režisérky USA
Kategória:Filmoví producenti USA
Kategória:Rozprávači audiokníh
Kategória:Dabingové herečky USA
Kategória:Držiteľky ceny Zlatý glóbus za najlepší ženský herecký výkon v miniseriáli alebo televíznom filme
Kategória:Hollywoodsky chodník slávy
Kategória:Osobnosti z Kalifornie
Kategória:Držitelia Screen Actors Guild Award